බොරැල්ල පොලීසිය බෝම්බ නිෂ්ක්‍රිය අංශය සහ පොලිස් විශේෂ කාර්ය බලකාය පැමිණ එම පාර්සලය නිරීක්ෂණය කර ඇත්තේ එහි පුපුරණ ද්‍රව්‍ය ඇති බවට මතුවූ සැකයක් මතයි.කෙසේ වෙතත්, පාර්සලය විමර්ශනයේදී ඒ තුළ තිබී හෙරොයින් ග්‍රෑම් 12ක්, අයිස් මත්ද්‍රව්‍ය ග්‍රෑම් 9ක්, දුම්කොළ ග්‍රෑම් 32ක්, ජංගම දුරකථනයක් සහ චාජරයක් සොයා ගැණුනා.පෙරදින රාත්‍රියේ බේස්ලයින් මාර්ගයේ සිට මැගසින් බන්ධනාගාරයේ තාප්පයට ඉහළින් අදාළ පාර්සලය විසිකිරීමට තැත් කර ඇති බවයි පොලීසිය සිදුකළ විමර්ශනවලදී අනාවරණ වී ඇත්තේ.පසුව බොරැල්ල පොලීසියේ විශේෂ විමර්ශන කණ්ඩායමක් මැගසින් බන්ධනාගාරය අසල සීවලී පටුමගේ විශේෂ වැටලීමක් සිදුකර ඇති අතර, එහිදී බන්ධනාගාරය තුළට විසිකිරීමට සූදානම් කර තිබූ තවත් පාර්සල් කිහිපයක් සොයා ගත් බවයි පොලීසිය සඳහන් කළේ.සිද්ධියට අදාළව එම පටුමගේ පදිංචිකරුවන් සිව් දෙනෙකු ද අත්අඩංගුවට ගෙන තිබෙනවා.එලෙස ඇසුරුම් කර තිබූ පාර්සල් තුල මාවා මත්ද්‍රව්‍ය ග්‍රෑම් 136ක්, දුම්කුඩු පැකට් 10ක්, ජංගම දුරකථන 8ක්, ජංගම දුරකථන බැටරි 119ක්, චාජර් 21ක්, හෑන්ඩ්ෆ‍්‍රී 3ක්, පවර් බෑන්ක් 3ක්, ඖෂධ, සුවඳ විලවුන් සහ පිසින ලද ආහාර ද තිබූ බවයි වාර්තා වන්නේ.